पाएं अपने शहर की ताज़ा ख़बरें और फ्री ई-पेपरडाउनलोड करें
कुरुक्षेत्र. विदेश भेजने के नाम पर एक महिला द्वारा एक युवक को साढ़े आठ लाख रुपए की चपत लगाने का मामला सामने आया है। शिकायत पर पुलिस ने उक्त महिला के खिलाफ केस दर्ज किया है। सुखविंद्र सिंह निवासी मुर्तजापुर ने बताया कि वह विदेश जाना चाहता था। उसकी मुलाकात सुरजीत कौर वासी आलमपुर, होशियारपुर, पंजाब के साथ हुई।
सुरजीत ने उससे कहा कि वह एजेंट का काम करती है। वह उसकी बातों में आ गया। उसे आस्ट्रेलिया भेजने की बात साढ़े आठ लाख में तय हुई। पिछले साल उक्त रुपए सुरजीत उससे एडवांस ले गई। लेकिन आज तक उसे विदेश नहीं भेजा गया। अब उसे पता चला कि उसके साथ ठगी की जा रही है। जिस पर उसने पुलिस को शिकायत की। फिलहाल पुलिस मामले की जांच कर रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn